**УГОВОР О НАБАВЦИ ДОБАРА**

**Закључен дана \_\_\_\_\_\_\_\_. 2016 .г.од између:**

**1.ЈКП „ВИДРАК“** из Ваљева ул. Војводе Мишића 50, ПИБ 100069386, кога заступа директор, Милановић Ђорђе текући рачун бт. 160-6864-48 код банке Интесе , ПИБ 10069386, Мат.бр 07096844 тел. 014/221-556 факс: 014/242-981( у даљем тексту: наручилац), и

**2**.ИП „ЕПОХА“ Д.О.О. Бакионица бб, Пожега, које заступа Филиповић Миленко, ,ПИБ 101813534 Мат бр 07393687 текући рачун 205-34915-06 код Комерцијалне банке тел 031/713-100 (у даљем тексту: добављач).

**Члан 1.**

 Предмет овог Уговора је набавка **ШТАМПАНОГ МАТЕРИЈАЛА**  за потребе ЈКП”ВИДРАК” Ваљево, на основу спроведеног поступка јавне набавке мале вредности **13/2016**  а у свему према понуди добављача која је заведена код наручиоца под **бр.325 од 20.05.2016 год.** датој по позиву наручиоца која је саставни део овог Уговора.

**Члан 2.**

 **Вредност добара која су предмет овог Угвоора дата је у понуди у износу од 88.345,00 дин без ПДВ-а, односно са ПДВ-ом 106.014,00 дин.Вредност уговора а у складу са планом набавки износи 400.000,00 дин без ПДВ-а..**

 Утврђена јединична цена не може се једнострано мењати.

 У цену је укључена испорука робе на адресу наручиоца.

 Промена цена се може вршити уколико дође до промене индекса потрошачких цена за више од 5% на годишњем нивоу. Евентуалне промене цена добара из овог Уговора биће регулисане Анексом уговора.

**Члан 3.**

 Добављач се обавезује да ће по извршеној испоруци добара доставити фактуру наручиоца на основу стварно испоручених количина и јединичне цене одређене врсте уговорених добара из листе цена усвојене понуде оверене од стране наручиоца.

 Добављач се обавезује да на лагеру располаже и наручиоцу испоручи и добра која нису наведена у спецификацији понуде, а за којима се укаже потреба наручиоца, под истим условима као и за добра наведена у понуди.

 Наручилац се обавезује да доспеле обавезе по основу извршене испоруке добара измири уплатом натекући рачун добављача а у року од **45 дана од дана испостављања фактуре.**

**Члан 4.**

 Испорука добара ће се вршити **франко магацин наручиоца ,** сукцесивно према динамици коју ће одређивати наручилац достављањем требовањем.

 **Рок испоруке добара је 05 дана од дана достављања требовања.**

 Требовање мора да садржи тачну количину и врсту добара која морају да буду испоручена, као и термин и локацију испоруке.

 У свим случајевима када добављач није у могућности да изврши испоруку у уговореном року, дужан је да о томе обавести наручиоца и достави потврду о немогућности испоруке.

**Члан 5.**

 У случају да добављач не изврши испоруку добара у уговореном року, дужан је да плати уговорену казну у висини од 0,1 промила за сваки дан закашњења, али тако да укупан износ не прелази 2% од фактурисане вредности сваке појединачне испоруке.

 Добављач се ослобађа плаћања уговорене казне ако докаже да је до закашњења дошло из узрока за које не одговара, тј. из разлога више силе.

**Члан 6.**

 Добављач је дужан да испоручи предметна добра у складу са спецификацијом наручиоца која је дата у конкурсној документацији.

 Контролу квалитета вршиће представници наручиоца у моменту преузимања добра. Накнадно уочене недостатке и скривене мане на преузетим добрима наручилац може да пријави у моменту откривања истих, а добављач је дужан да недостатке отклони о свом трошку најкасније у року од 5 дана или ће рекламирана добра заменити новим добрима одговарајућег квалитета.

 У случају да добављач испоручи добра неодговарајућег квалитета, представници наручиоца неће извршити пријем и приступиће поступку рекламације.

 Уколико се код истих добара понове недостаци два пута узастопно, наручилац задржава право раскида Уговора, без било какве обавезе накнаде према добављачу.

 Приликом сваке испоруке робе, добављач је дужан да преда отпремни документ.

**Члан 7.**

 Овај Уговор ступа на снагу даном обостраног потписивања.

 **Уговор се закључује на период од 12 месеци .**

 Уговорне стране могу раскинути овај Уговор и пре истека уговореног рока, његовим неиспуњењем или неизвршењем обавезе предвиђених овим Уговором, са отказним роком од 15 дана од дана дате изјаве о раскиду Уговора.

**Члан 8**.

 На све што није регулисано клаузулама овог Уговора, примењиваће се Закон о облигационим односима.

**Члан 9.**

 У случају престанка правног субјективитета једне од уговорних страна уговорене обавезе ће извршити правним сукцесор односне стране.

**Члан 10.**

 У случају спора који уговорне стране не могу решити споразумно, надлежан је Привредни суд у Ваљеву.

**Члан 11.**

 Овај Уговор је сачињен у 3 (три) истоветна примерка од којих наручилац задржава два примерка.

 **НАРУЧИЛАЦ ДОБАВЉАЧ**

 \_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **ЈКП„ВИДРАК“ВАЉЕВО ИП„ЕПОХА“Д.О.О**